

Sattusin sellele kullast kõrrepõllule ühelt pildiretkelt koju sõites. Lasin kohe silmad ringi käima, kas ehk kusagil mõni kitseke toimetamas. Ei olnud. Tegin oma paar klõpsu siiski ära ja sõitsin edasi. Suur oli minu üllatus, kui kodus arvutist pilte vaadates leidsin ühelt kaadrilt uduse soku! Siis olin pahane, et ma seda kohe ei märganud ja hetke paremini ei vormistanud. Nüüd, aastaid hiljem, otsisin selle pildi sahtlipõhjast välja ja avastasin, et... ikkagi meeldib.